  Туспуктэм: ИА «Удмуртия» Наталия Сильвестрова Ижкарысь вузкаронъя центръёсын пуэдлэсь прививка пуктон интыос усьтозы. Со сярысь Удмуртиысь кивалтэтлэн тӧроезлэн воштӥсез Эльвира Пинчук телеграм-каналаз ивортӥз. Вузкаронъя «Сигма» центрын (Широкой пролка, 53) прививка пуктӥсь бригадаос 21-22 куарусёнэ 15 часысен 20 часозь ужалозы. «Талисман» центрын (Холмогоров нимо урам, 11) вакцина 22-тӥ куарусёнэ 15 часысен 19 часозь, 23-тӥ куарусёнэ 11 часысен 15 часозь но 29-тӥ куарусёнэ 15 часысен 19 часозь пуктыны луоз. Бадӟымъёс понна «Совигрипп» препарат дунтэк пуктылозы. Сьӧре одно ик паспорт, СНИЛС но эм утетъя полис кутоно  Вакцинацияя пунктъёсын лыдмет ялан выльдӥськылоз. Озьы ик прививка улон интыя эмъяськонниын пуктыны луэ. Тодэ вайытом, Удмуртиын 68 сюрс пала адями пуэдлэсь прививка пуктӥз ни. Тегъёс: Тазалык пуэд вакцина Ижкар Удмуртия  